Yole Dérose

Yole Ledan, rele Yole Dérose, ki fèt 5 avril 1955 nan Pòtoprens (Ayiti)epi ki mouri 17 janvye 1998, se yon chantèz ayisyèn.

 Biyografi 
Li fèt nan yon fanmi relijye. Paran li te entèdi li fè mizik sitou papa li. Li kòmanse chante avèk koral nan legliz. Li te enterese fè teyat, mannkina, travay ajil, desen ak sitou dans. Li etidye chante avèk Lina Mathon-Blanchet.

Li rankontre Ansy Dérose, nan Festival entènasyonal la «Super Franco fête» nan Kanada. Yole Ledan te gen 20 ane lè li marye avèk Ansy Dérose, chantè ki pi popilè nan epòk li,e ki pi pwodiktif Atis Ayiti pwodui. Yole Dérose kòmanse karyè li tankou chantèz nan senkyèm "Festival International de  Chanson et de la Voix" (Festival entènasyonal Chanson ak Vwa) nan mwa oktòb 1979 avèk chanson la Merci devan yon piblik latino-ameriken. Ansy vin pi bon otè-konpozitè ak entèprèt ayisyen. 

Yole travay avèk Ansy pandan plis pase 20 ane. Ann Ayiti, li patisipe plis pase 70 espektak ak anpil tournen nasyonal. Li chante nan meyè sal teyat nan Kanada e Ozetazini : nan Nouyòk nan Carnegie Hall, nan Brooklyn Academy of Music, nan Boston, nan Chikago, Wachintòn, Òlando… Li patisipe avèk siksè nan plizyè konpetisyon entènasyonal, sitou nan Pòtoriko ak nan Meksik.

Li fè etid nan administrasyon an ak pandan uit (8) ane li dirije «Ateliers Créations et Productions Ansy Dérose» ki favorize travay sou dekorasyon, bwa, fè, metal… Pandan senk (5) ane, li te tou responsab jesyon «Atelier-Ecole du CECAP», yon òganizasyon pou timoun ak jenn moun an difikilte. Li te ensèyan ak kòdonatris nan aktivite kiltirèl CECAP.
Nan lane 2018, li te fè kansè, epi li te vin fè yon konbit pou li te ka jwenn lajan pou peye trètmam li. Li kite mizik e al rete Kanada.

 Zèv li yo 
 Merci
 Yo gen lontan
 Tounen 
 Tonton Nwèl Cheri
 La womann
 Il n’y a que toi

 Referans 

 Lyen deyò 
 Yole Déros sou lesproductionsyd.com
 Grandes dames de la musique haïtienne sou issuu.com

Kategori:Moun
Kategori:Fanm
Kategori:Mizik
Kategori:Mizisyen ayisyen
Kategori:Chantè ayisyen
Kategori:Nesans nan lane 1955